„ Það hefði verið virkilega gaman að fylgjast með ríkisstjórn Katrínar Jakobsdóttur undanfarin tvö ár ef hún hefði haft þetta pólitíska hugrekki . Hún hefði getað nýtt sína meintu hæfileika sem mannasættir og málamiðlari til að halda ólíkum flokkum hamingjusömum meðan þeir gerðu í sameiningu langþráðar breytingar á samfélaginu án þrúgandi spilltrar nærveru Sjálfstæðisflokksins . “ Þetta segir Illugi Jökulsson í pistli í Stundinni . Þar gagnrýnir Illugi Katrínu harðlega um leið og hann veltir fyrir sér hvernig væri umhorf hér á landi í dag ef Katrín og VG hefðu ekki myndað ríkisstjórn með Sjálfstæðisflokknum . Illugi segir að Katrín hafi verið með pálmann í höndunum eftir góðan kosningasigur VG á sama tíma og Sjálfstæðisflokkurinn var í sárum eftir enn eitt hneykslið málið . Hefði Katrín auðveldlega getað sett Bjarna Benediktsson og félaga út á kant í íslenskri pólitík . Illugi segir : „ Hún hafði því miður ekki það hugrekki og í staðinn leikur Sjálfstæðisflokkurinn enn lausum hala , orðinn hrokafyllri en nokkru sinni fyrr , því hann gerir sér nú grein fyrir því að jafnvel hinni meinti „ höfuðandstæðingur “ hans , sem VG þóttist vera , mun ekki hrófla við honum og þeirri valdapólitík og hagsmunagæslu sem hann gengur út á . “ Þá segir Illugi að lokum : „ ... ég [ er ] smeykur um að litið verði á ríkisstjórnarmyndunina 2017 sem misheppnað tækifæri til að gefa upp á nýtt í íslensku samfélagi . Í staðinn sitjum við uppi með sömu hundana og venjulega en auðstéttin hefur öll tromp á hendi . Þökk sé VG . “ Benedikt Jóhannesson gagnrýnir Katrínu Jakobsdóttur harðlega á Facebook . Hann deilir frétt Fréttablaðsins þar sem forsætisráðherra segir mögulegt sé að setja á laggirnar stjórn yfir Landspítala . Gunnar Bragi Sveinsson , þingmaður Miðflokks , gerði rekstur Landspítalans að umtalsefni á fyrsta þingfundi ársins . Benedikt bendir á misræmi í málflutningi Katrínar .